90 of 461
wall art metal prints seascape underwater snorkel dolphins paintings caribbean playa del carmen ocean turtle paintings delfines Silver Spoon Selfsorg | LekkeSlaap
Silver Spoon Selfsorg: Hooffoto's
Silver Spoon Selfsorg: Silverspoon Self-catering Unit 2
Silver Spoon Selfsorg: Silver Spoon Self-catering Unit 1
Adres: Kolgans-straat 8, Potchefstroom, 22531, Noordwes
Silver Spoon Selfsorg is in 'n rustige, netjiese woonbuurt, Mooivalleipark, Potchefstroom geleë en beskik oor 2 eenhede met slaapplek vir 6 gaste.
Eenheid 1 is 'n losstaande eenheid met slaapplek vir 4 gaste. Die slaapkamer het 'n koningingrootte-bed en 'n enkelbed. Dit is ideaal vir 2 volwassenes met 'n jong kind. Daar is ook 'n ekstra enkelbed in die sitarea vir 'n vierde gas of 'n tweede kind. Privaatheid is prioriteit en behalwe vir die private braai-area, lei die kombuisdeur na 'n privaat klein tuintjie agter die eenheid.
Die slaapkamer het lugversorging, 'n plafonwaaier, voldoende beddegoed, handdoeke, 'n haardroër en elektriese komberse en genoegsame plek vir bagasie. Die badkamer het 'n stort, 'n aparte toilet en ook 'n verwarmer vir die winter. Die oopplan-kombuis is toegerus met 'n yskas, vrieskas, mikrogolfoond, tweeplaatstoof, warmskinkbord, stoomyster en 'n strykplank. Koffie- en teemaakgeriewe, netjiese eetgerei, breekware, kookgerei, elektriese braaipan en 'n klein binneshuise elektriese braaier word ook voorsien.
Die sitkamer het 'n waaier, verwarmer en 'n TV met die volle DStv-pakket (Explora) en gratis WiFi . Oop- en onderdak-braaigeriewe is beskikbaar. Houtskool en vuuraanstekers kan op versoek en teen 'n ekstra koste voorsien word.
Eenheid 2 is op die eerste verdieping. Dié eenheid is heeltemal privaat van Eenheid 1 op die grondvloer. Dit het 'n privaat ingang met 'n buitetrap en beskik oor 1 slaapkamer met 2 enkelbeddens. Eenheid 2 kan dien as 'n tweede slaapkamer vir Eenheid 1, maar kan ook apart bespreek word. Saam met Eenheid 1 is dit geskik vir 'n familiebyeenkoms. Genoegsame beddegoed, handdoeke, elektriese komberse en basiese toiletware word voorsien. Hier is ook lugversorsorging, 'n volle DStv-pakket en gratis Wi-Fi beskikbaar. Die badkamer is en suite met 'n toilet, wasbak en stort. Die kombuisie is toegerus met 'n yskassie onder die toonbank, mikrogolfoond, eetgerei, breekware, en koffie- en teemaakgeriewe. 'n Klein elektriese braaier en 'n Weber-braai is op die onderdakbalkon beskikbaar.
Silver Spoon Selfsorg is naby verskeie trou-venues langs die Carletonville-pad geleë, naby restaurante en is slegs 'n hanetree vanaf Noordwes Universiteit, Potchefstroom Gimnasium, Fanie Du Toit-sportgronde, Senwes Park, die Aardklop-terrein en 10 km vanaf Boskopdam en die Boskop-seiljagklub.
Die veiligheid van gaste geniet hoë prioriteit by dié instansie. Die buurt se ingang en strate is toegerus met geslotekringstelevisie wat 24 uur 'n dag, 7 dae 'n week deur 'n sekuriteitsmaatskappy gemonitor word. Hierbenewens is die perseel goed toegerus met 'n buite-alarmstelsel.
5 uit 5van 20 resensies vir Silver Spoon Selfsorg
Kolgans-straat 8, Potchefstroom, 22531, Noordwes
Gaste dink Silver Spoon Selfsorg het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAFtGlNdixynhefIGTInYiwDbROhmgpvncoRsZS18EGTJjNMmFSt?w=1440&h=960&fit=crop&auto=format Vanaf R660 per nag (vir 2 persone) 20 5 1 5 8 Kolgans Street Potchefstroom 22531 Noordwes 086 999 0018 14:00-21:00 10:00 -26.67967 27.10837